OzLabs/hebrew-wiki-articles huggingface dataset:
נדב לוי

נדב לוי (נולד ב-24 במרץ 1979) הוא ספורטאי פאראלימפי ישראלי בענף הבוצ'ה. נשא את דגל ישראל בטקס הפתיחה ל (יחד עם מורן סמואל), אלוף אירופה, הולנד (2023)<ref name=":0"></ref>.

==ביוגרפיה==
עקב חוסר חמצן בזמן הלידה, נדב נולד עם שיתוק מוחין (CP). נדב גדל והתחנך בקיבוץ מעגן שעל שפת הכנרת במסגרות החינוכיות הרגילות, וסיים את לימודיו האקדמאיים במכללת עמק הירדן ואוניברסיטת בר-אילן. החל משנת 2009 נדב עובד בחברת "הראל", כמנתח מערכות ומנהל פרויקטים ועוסק בספורט הישגי כספורטאי במועדון איל"ן ברמת גן עם המאמן ברוך חגאי במקביל לעבודתו.

== קריירה בספורט פראלימפי ==
בשנת 2009 נדב החל לעסוק בספורט הבוצ'ה והיה ממייסדי הענף בישראל, ענף פראלימפי ותיק אשר לא היה בישראל לפני כן. הבוצ'ה הוא ענף ספורט המיועד לאנשים בכיסא גלגלים בעלי מוגבלות קשה. חוקי המשחק דומים בחלקם לחוקי הפטנק. המשחק משוחק ביחידים, זוגות וקבוצתי, כשהמטרה היא לקרב כמה שיותר כדורים אל כדור המטרה הלבן, אותו ממקם השחקן על פי קשות. הענף אינו דורש מאמץ פיזי או כוח, כך שהמדד המרכזי בהצלחת האתלט הוא ריכוז, דיוק ומיומנות.

כספורטאי ומאמן בענף, נדב לקח חלק בעשרות תחרויות רשמיות בחו"ל ביניהן אליפויות אירופה, אליפויות עולם ובמשחקים הפאראלימפיים ריו דה ז'ניירו (2016).

באוגוסט 2017, נדב היה מדורג עשירי בעולם, וזכה במדליית כסף במשחקים העולמיים הפתוחים אשר נערכו בסביליה בספרד. נדב היה הנציג הראשון של ישראל במשחקים הפאראלימפיים בענף הבוצ'ה.

ברמה הארצית, נדב היה אלוף ישראל ב-2010 ושמר על התואר כ-6 שנים ברציפות עד 2016, וב-2018 הצליח שוב לזכות בתואר.

הניקוד שצבר לוי בדרוג העולמי לאחר אליפות העולם הפתוחה שהסתיימה ב־31 באוקטובר 2016 בפורטוגל, הבטיח את הכרטיס שלו לטוקיו. עבור נדב, יהיו אלה המשחקים הפאראלימפיים השניים, לאחר שכבר השתתף בריו 2016, שם הגיע למקום ה-9.

נדב הגיע לרבע הגמר באליפות העולם ב-2018 ו-2019, ולמקום הרביעי באליפות אירופה בשנים 2017 ו-2019.

ב-2023, זכה באליפות אירופה שהתקיימה בהולנד, כשניצח 4:5 את רוברט מז'יק מסלובקיה (11 בעולם)<ref name=":0" />.

השתתפותו ב הובטחה על בסיס דירוגו במקום ה-7 בדירוג העולמי.

מתגורר בכפר סבא.

== קישורים חיצוניים ==
* [https://www.paralympic.org/nadav-shlomo-levi פירוט השתתפותו בתחרויות המשחקים הפאראלימפיים] באתר הרשמי של IPC 
* [https://isad.org.il/טוקיו-2020-נדב-לוי/ נדב לוי], באתר הוועד הפראלימפי הישראלי
* [https://isad.org.il/טוקיו-2020-נדב-לוי/ נדב לוי], בערוץ היוטיוב של [https://youtu.be/jL6IuHEGQm4 כאן | דיגיטל] - מתוך סדרת הדיגיטל: [https://www.youtube.com/playlist?list=PLXv9BeKApRvzADAdiu6HyY_QL6gTuAg0e #בדרך_לטוקיו]
* 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני בוצ'ה במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני בוצ'ה במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני בוצ'ה במשחקים הפאראלימפיים פריז (2024)
קטגוריה:נושאי דגל ישראל במשחקים הפאראלימפיים
קטגוריה:ספורטאים ישראלים הסובלים משיתוק מוחין
קטגוריה:מעגן (קיבוץ): אישים
קטגוריה:ספורטאי איל"ן
קטגוריה:בוגרי אוניברסיטת בר-אילן
קטגוריה:ישראלים שנולדו ב-1979
קרל פון בלאס

קרל פון בלאס (בגרמנית: Karl von Blaas; 28 באפריל 1815 – 19 במרץ 1894) היה צייר אוסטרי, שנודע בזכות דיוקנאותיו וציוריו הדתיים.

== ביוגרפיה ==
קרל פון בלאס נולד למשפחת איכרים בטירול ב־28 באפריל 1815. הוא ידוע בעיקר כצייר היסטוריה וצייר דיוקנאות. שיעורי האמנות הראשונים שלו היו באינסברוק, שם קיבל השכלה כסופר. אבל הוא התעניין יותר באמנות, וכך, כמו ציירים רבים באותה תקופה, הוא שאף לבקר באיטליה כדי לממש את מטרתו לחינוך אמנותי מעמיק.<ref name=":0">Selbstbiographie des Malers Karl Blaas, 1815 - 1876. Wien, Gerold's Sohn, 1876</ref>

דודו, שופט בוורונה, זיהה את כישרונו ונתן לו תמיכה כספית ללימודים בוונציה בשנת 1832. הוא היה סטודנט באקדמיה בוונציה בין השנים 1832–1837 וזכה בפרסים רבים והחל לקבל עמלות מפורטרטים. בשנת 1837 הוא קיבל את מלגה מהאקדמיה הוונציאנית, שאפשרה לו ללמוד ברומא במשך חמש שנים. הוא נסע לשם ובמהלך ביקורו בא במגע עם הצייר המוביל בתנועת הנצרתיים, האמן הגרמני יוהאן פרידריך אוברבק וחוגו, שהשפיעו עליו בדרכים רבות.

עם זאת, הוא לא הסכים איתם אמנותית והבין שאמנותו מכוונת לקומפוזיציות חזקות ומציאותיות יותר. בהיותו באיטליה נסע רבות, למד והעתיק ציורי מאסטרים ישנים רבים. לאחר מכן התמסר לאמנות כנסייתית ולסצנות ז'אנריות בעלות אופי פולחני, וקיבל עמלות רבות כולל כמה בהוראתו של האפיפיור פיוס התשיעי עימו היה בקשר אישי כתוצאה מעיטורו בקתדרלת אלבנו. הוא למד גם במינכן במשך שנתיים ואז צייר עבודות מוזמנות לכנסיות בפריז, לונדון, איטליה הונגריה ורוסיה.

בשנת 1842 התחתן פון בלאס עם אישה איטלקית, אגנזינה אג'ודה, אותה הכיר באלבנו בשנת 1840.

בשנת 1850 הוא מונה לאקדמיה של וינה, וצייר כמה ציורי קיר בכנסיית אלט לרצנפלד. בשנת 1855 הוא קיבל פרס בתערוכת פריז וכן היה מועמד לפרופסור באקדמיה בוונציה באותה שנה. הוא היה פרופסור באקדמיה בוונציה בין השנים 1856–1866.

בשנת 1866 שב לווינה. האוטוביוגרפיה שלו פורסמה בווינה בשנת 1876.<ref name=":0" />

הוא התפרסם בחוגים החברתיים של וינה וצייר את בן הקיסר פרנץ יוזף בשנת 1853. כעבור כמה שנים החל לבצע ארבעים ציורי היסטוריה כפרסקו לטובת ארסנל וינה. ציורי פרסקו אלה, העסיקו אותו במשך אחת עשרה שנים. ציורים אלה נחשבים בין יצירותיו הגדולות.

הוא אביו של צייר הז'אנר יוג'נה דה בלאס (1843–1942), שהמוניטין שלו האפיל על זה של אביו, ויוליוס פון בלאס (1845–1923), גם הוא צייר.

הוא נפטר בווינה בשנת 1894.

== גלריה ==
<gallery mode=packed heights="170px" >
קובץ:Carl von Blaas - Ulyssus and Sirens (1882).jpg
קובץ:Karl von Blaas Rosenwunder.jpg
קובץ:Карл фон Блаас. Изгнанная Даная, спасённая Нереидами.jpg
קובץ:Carl von Blaas - Włoszka w stroju narodowym.jpg
קובץ:Blaas Montecuccoli Szentgotthard.jpg
קובץ:Andreas Hofers Gefangennahme (Karl v Blaas).jpg
קובץ:Carl von Blaas Porträt Gegenstücke 1846 1.jpg
</gallery>

== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:אוסטרים שנולדו ב-1815
קטגוריה:אוסטרים שנפטרו ב-1894
ברוך עמרמי

ברוך עמרמי (ילינסון) (1888 – 16 ביוני 1938) היה מחלוצי היישוב ומראשוני מתיישבי כפר סבא, כיהן כראש הוועד של כפר סבא.

== ביוגרפיה ==
עמרמי נולד כברוך ילינסון בנובוזיבקוב שבפלך צ'רניגוב ב-1888 (אז באימפריה הרוסית, כיום מחוז צ'רניהיב באוקראינה), למשפחת רבנים. עד גיל 18 למד בישיבות, לאחר מכן, ברוח ההשכלה, הצטרף לפועלי ציון.

בימי הפוגרומים ב-1905 נאסר בעוון נאומים מהפכניים והשתתפות בהגנה. בשנת 1905 כשהיה בן 17 נסע ללמוד רפואת שיניים בארצות הברית בעיר ברידג'פורט, קונטיקט, שם התקרב לציונות.

כששב לרוסיה התיישב עם משפחתו בחרבין, מנצ'וריה. עמד שם בראש ההסתדרות הציונית ויסד את בית-הספר העברי הראשון במזרח הרחוק. את בניו חינך חינוך עברי ועמד על כך ששפת הבית תהיה עברית. בחרבין עסק בעיתונאות, היה חבר מועצת הבנק הקואופרטיבי המקומי, סגן מנהל בית העם הכללי, חבר הנהלת הקהילה העברית, חבר ההנהלה הציונית המחוזית של המזרח הרחוק וציר לוועידותיה. כיהן סגן ראש העירייה והיה המורשה מטעם הקהילה בקבלת פליטים שנהרו למנצ'וריה מהפוגרומים ברוסיה.

בסוף 1921 עלה לארץ, במסע ארוך באונייה, התגורר זמן מה בפתח תקווה, ועבר לכפר-סבא, שעוד טרם שוקמה אז לאחר הרס מאורעות תרפ"א, ונבחר לוועד המושבה שהיה אז בפתח-תקווה.

בחורף 1923 הגיע לכפר-סבא, עם קבוצת פועלים מסיביר והם התגוררו באוהלים. בזמן שהיה לכפר סבא שני וועדים (האחד בפתח תקווה, לתושבי חוץ, והשני בכפר סבא) כיהן ראש הוועד המקומי הראשון. במסגרת תפקידו הביא מורה ושוחט למושבה ופועלים יהודים כדי שהעבודה בכפר תהיה מבוססת על עבודה עברית, נאבק על כך שהוועד המקומי יהיה הוועד היחידי מול השלטונות (שלבסוף הפך לוועד היחיד).

לאחר שכיהן כראש הוועד במשך שנה, היה מזכיר מפעל המים במושבה.

ברוך עמרמי נפטר בט"ז בסיוון תרצ"ח.

עמרמי היה נשוי לפניה ולזוג נולדו שלושה ילדים.

== הנצחה ==
רחוב בכפר סבא נקרא על שמו של עמרמי.

==לקריאה נוספת==
*שלמה אנגל, כפר סבא, 70 שנה לייסודה, הוצאת עיריית כפר סבא, 1973

== הערות שוליים ==

קטגוריה:כפר סבא: מייסדים
קטגוריה:חברי מועצת העיר כפר סבא
קטגוריה:אנשי העלייה השלישית
קטגוריה:ארץ-ישראלים שנולדו ב-1888
קטגוריה:ארץ-ישראלים שנפטרו ב-1938
משחקי מלחמה (אבטחת מידע)

משחקי מלחמה (באנגלית: Wargame) הם אתגרים במרחב הקיברנטי, שבו המתחרים צריכים לנצל פגיעויות ביישומים שונים או להגן מפניה ולמנוע גישה לא מורשית למערכות המחשב.

משחקי המלחמה מסייעים לארגונים לשפר את תוכנית התגובה לאירועי סייבר ומשמשים תרגיל לזיהוי פערים בתוכנית ההתאוששות מפני אסון ובנוסף מאפשר למשתתפים בו ללמוד יסודות הגנה ותקיפה שלא חווה בעבר<ref></ref>.

משחקי המלחמה מורכבים מאתגרים שונים שנפוצים בתחום ונכונים לאיומים הניצבים בפני המתחרים באותה העת:
* דיוג
* הזרקת קוד
* הנדסה הפוכה
* הנדסה חברתית
* התקפת מניעת שירות
* זיהוי פלילי דיגיטלי
* ציד איומי סייבר
* טכניקות התחמקות
* זיהוי ותגובה לאירועי סייבר
* פיצוח סיסמאות

== משחקי מלחמה בעולם ==
מטה הסייבר של נאט"ו עורך אתגר שנתי הנקרא לוק שילד (Locking Shields), בו משתתפים מומחי סייבר מיחידות שונות, מפתחים מיומנויות תקיפה והגנה, מתאמנים בזמן אמת ומשתתפים בדיונים שונים<ref></ref><ref></ref><ref></ref>.

== קישורים חיצוניים ==
* [https://www.geektime.co.il/war-games-in-cyber/ כיצד יכולים משחקי מלחמה להציל את הארגון שלכם ממשבר סייבר], באתר Geektime
* [https://www.inss.org.il/he/cyber-security-simulation-war-game/ ביטחון סייבר – סימולציה, משחק מלחמה], באתר Inss
*[https://pc-dev.co.il/featured-news/85657/ סין וארצות הברית תרגלו משחקי לחימה מקוונים כדי למנוע מלחמת סייבר אמיתית], באתר אנשים ומחשבים

== הערות שוליים ==

קטגוריה:אבטחת מידע
You're Never Fully Dressed Without a Smile

You're Never Fully Dressed Without a Smile (בעברית: אתה אף פעם לא לבוש לגמרי בלי חיוך) הוא שיר מתוך פסקול המחזמר "אנני" של תיאטרון ברודוויי, שנכתב על ידי צ'ארלס סטראוס ומרטין צ'רנין.<ref></ref>

== גרסתה של סיה ==
סיה ביצעה גרסת כיסוי לשיר עבור פסקול הסרט "אנני" משנת 2014.<ref></ref><ref></ref> הסינגל הגיע למצעדים באוסטרליה, בלגיה, בריטניה ופולין, שם הוא הפך ללהיט רדיו, והגיע למקום השלישי במצעד ההשמעות הפולני ולמקום השני במצעד ההשמעות בטלוויזיה הפולני.<ref>[http://bestsellery.zpav.pl/airplays/pozostale/archiwum.php?year=2014&typ=tv&idlisty=1509#title Zpav.pl Airplay TV]</ref> הקליפ לשיר צולם בעיר ניו יורק, בהשתתפות שחקני הסרט משנת 2014, ובו הם מעודדים את אזרחי העיר על ידי ריקודים, ביצוע מעשי חסד אקראיים ונשיאת שלטים עם המילה "smile" עליהם.

=== מיקומי שיא ===

=== היסטוריית יציאות לאור ===
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" | אוסטרליה<ref></ref>
| rowspan="9" | 22 באוקטובר 2014
| rowspan="9" | הורדה דיגיטלית
| סרטי קולומביה
|-
! scope="row" | בלגיה<ref></ref>
| rowspan="8" |רוק ניישן • אוברברוק • מדיסון גייט • RCA
|-
! scope="row" | פינלנד<ref></ref>
|-
! scope="row" | צרפת<ref></ref>
|-
! scope="row" | גרמניה<ref></ref>
|-
! scope="row" | שוודיה<ref></ref>
|-
! scope="row" | שווייץ<ref></ref>
|-
! scope="row" | בריטניה<ref></ref>
|-
! scope="row" | ארצות הברית<ref></ref>
|-
! scope="row" | בריטניה<ref></ref>
| 4 בינואר 2015
| סינגל CD
| RCA
|-
|}

== קישורים חיצוניים ==

== הערות שוליים ==

קטגוריה:שירי 1977
קטגוריה:סינגלים מ-2014
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים על אושר
קטגוריה:שירים על חיוך
קטגוריה:שירים ממחזות זמר
קטגוריה:סינגלים בהוצאת קולומביה רקורדס
צמח צרפתי

צמח צרפתי (1624 – 1717) היה רב תוניסאי שכיהן כרב הראשי של תוניסיה וכיהן בבית הדין של תוניסיה.

בסוף ימיו הוא עבר לארץ הקודש ומת בירושלים בשנת 1717. זאת בעקבות פיצול בין קהילות גרנאס לטוואנסה, בו שניים מתלמידיו - אברהם טאיאב ויצחק לומברוזו (בהתאמה) - ירשו אותו בתפקיד הרב הראשי לתוניסיה. תלמיד נוסף היה יורשו של טאיאב, מסעוד-רפאל אל-פאסי.<ref></ref>

צרפתי מילא תפקיד חשוב בהחייאת לימודי היהדות בתוניסיה במאה ה-17.<ref></ref> פסקי הדין והפרשנויות שלו אמנם לא פורסמו בכרך משלהם, אך עבודתו צוטטה על ידי תלמידיו ויורשיהם.

אחת האורטריות העתיקות בהארא, הרובע היהודי של תוניס, נקראה על שם צרפתי.

==קישורים חיצוניים==
* 

== הערות שוליים ==

קטגוריה:רבנים ראשיים לתוניסיה
קטגוריה:רבנים ראשיים
קטגוריה:ילידי 1624
קטגוריה:נפטרים ב-1717
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:יהודים הקבורים בהר הזיתים
האחים טפלון

האחים טפלון (באנגלית: Teflon Brothers) היא להקת בנים פינית, אשר מופיעה בסגנון היפ הופ. הלהקה מורכבת משלושה אחים, וולי, הייקי קולה ופימי טפלון.

== קריירה ==
בשנת 2006, טפלון הוציאה את סינגל הבכורה שלהם "Matkal kotiin", מתוך הפסקול Adihasla. בשנת 2009, טפלון הוציאו לאור את אלבום בכורתם T, אשר הגיע למקום ה-26 במצעד האלבומים הפיני. באפריל 2010, הלהקה הוציאה את המיקסטייפ הראשון שלה, Iso hätä. באוגוסט באותה השנה, טפלון הוציאו את האלבום השני שלהם ©, אשר הגיע גם הוא למקום ה-26 במצעד האלבומים הפיני. בינואר 2013, הם הוציאו את אלבומם השלישי Valkoisten Dyynien Ratsastajat. האלבום הגיע למקום התשיעי במצעד האלבומים הפיני. השיר "Seksikkäin jäbä", שיצא כרצועה השישית מתוך האלבום, הגיע למקום השלישי במצעד הסינגלים הפיני. בשנת 2014, טפלון הוציאו את אלבומם הרביעי Isänpäivä, שהגיע למקום ה-49 במצעד האלבומים הפיני. הסינגל "", שיצא כרצועה השמינית מתוך האלבום, זכה במקום הראשון במצעד הסינגלים הפיני.

ב-20 בפברואר 2021, הלהקה והזמרת השוודית פנדורה השתתפו בקדם הפיני לאירוויזיון 2021, עם השיר "I Love You". השיר זכה במקום השני עם 180 נקודות.

== דיסקוגרפיה ==
=== אלבומים ===
{| class="wikitable plainrowheaders" style="text-align:center;"
! rowspan="2" style="width:17em;" | שם
! rowspan="2" style="width:1em;" | שנה
! colspan="1" | מיקומי שיא
|-
! style="width:2.5em;font-size:90%;"| פינלנד
|-
|T
|2009
|26
|-
|©
|2010
|26
|-
|Valkoisten dyynien ratsastajat
|2013
|6
|-
|Isänpäivä
|2014
|49
|-
|Circus
|2017
|4
|}

=== מיקסטייפים ===
* 2010: Iso hätä

== קישורים חיצוניים ==

== הערות שוליים ==

קטגוריה:להקות פיניות
קטגוריה:להקות היפ הופ
קטגוריה:להקות בנים
קטגוריה:שלישיות מוזיקליות
קטגוריה:אחאים
הפרעות בגאבס (1941)

הפרעות בגאבס היו גל של שלושה ימים של אלימות אנטי-יהודית שפרצו בעיר גאבס בתוניסיה בשנת 1941.<ref name="Bensoussan2019"></ref><ref></ref> זה היה פרץ האלימות הגרוע ביותר נגד יהודים בצפון אפריקה במהלך מלחמת העולם השנייה.<ref name="Satloff2006"></ref>

== היסטוריה ==
המהומות החלו כאשר המון של ערבים הסתערו על הרובע היהודי,<ref>https://www.jpost.com/Blogs/Clash-of-Cultures/A-betrayal-by-friends-Tunisias-forgotten-1941-pogrom-363807</ref> הרגו 7 יהודים ופצעו 20.<ref></ref>

יחד עם 7 היהודים שנרצחו בתחילה, נהרג גם שוטר אחד.<ref></ref>

== ראו גם ==
* הפרהוד
* אנטישמיות בעולם הערבי
* אנטישמיות מוסלמית

== הערות שוליים ==

קטגוריה:פוגרומים ביהודי מדינות ערב והאסלאם
קטגוריה:יהדות תוניסיה
קטגוריה:תוניסיה במלחמת העולם השנייה
קטגוריה:1941
זרים מושלמים (סרט ישראלי)

זרים מושלמים הוא סרט ישראלי מסוגת דרמה קומית, רימייק ישראלי לסרט האיטלקי עטור הפרסים "זרים מושלמים" משנת 2016, שיצא לאקרנים ב-11 בנובמבר 2021.<ref name=":0"></ref>

זהו סרט הביכורים של השחקן ליאור אשכנזי כבמאי.<ref name=":0" />

הסרט הוא עיבוד ישראלי לסרט האיטלקי, שזכה לגרסאות בשפות שונות, ובהן יוונית, ספרדית, טורקית, צרפתית, קוריאנית, הונגרית, סינית, רוסית, פולנית, גרמנית, יפנית וערבית.

== עלילה ==
שבעה חברים מתאספים לארוחת ערב. במהלך שיחת השולחן מציעה מארחת הערב לשחק משחק: המכשירים הסלולריים של כולם יהיו במרכז השולחן, וכל ההודעות, האימיילים והשיחות של כולם יהיו חשופים לשאר. המשחק מקבל בהדרגה תפניות חדות ואפלות יותר כאשר סודות המשתתפים בו מתחילים להתגלות.

== קאסט שחקנים ודמויות ==
* מורן אטיאס - קרן רוזנר
* חנן סביון - יורם
* גיא עמיר - שלומי
* רותם אבוהב - רויטל
* יוסי מרשק - אילן רוזנר
* שירה נאור - טליה
* אבי גרייניק - שמש
* אלונה צימברג - רומי רוזנר

== הפקה ==
בדצמבר 2020 הסתיימו הצילומים לסרט.<ref name=":0" />

==קישורים חיצוניים==

== הערות שוליים ==

קטגוריה:סרטי קומדיה ישראליים
קטגוריה:סרטי דרמה ישראליים
קטגוריה:חידושים לסרטים
קטגוריה:סרטים ישראליים משנת 2021
סונן אבו דאוד

סונן אבו דאוד (בערבית: سنن أبي داود) הוא אחד מששת ספרי החדית' המרכזיים באסלאם הסוני, הנקראים אל-כותוב א-סיתה. הספר חובר על ידי האימאם אבו דאוד. הספר מכיל כ-4,800 מסורות, אותם אסף אבו דאוד ב-20 שנה.

== ראו גם ==
* צחיח אל-בוח'ארי
* צחיח מוסלם
* סונן אבן מאג'ה

==קישורים חיצוניים==

== הערות שוליים ==
 

קטגוריה:ספר
קטגוריה:אסלאם
אל-פיקה אל-אכבר

אל-פיקה אל-אכבר (בערבית: الفقه الأكبر, משמעות: "הפיקה הגדול") הוא טקסט אסלאמי קדום, ואחת היצירות הבודדות ששרדו מבין יצירותיו של האימאם אבו חניפה<ref></ref>. הספר עוסק בתאולוגיה האסלאמית ובכלאם.

== ראו גם ==
* האסכולה החנפית
* עקידה (אסלאם)

== הערות שוליים ==

קטגוריה:ספר
קטגוריה:אסלאם
ירושלים (סדרת טלוויזיה)

ירושלים היא סדרת טלוויזיה ישראלית מסוגת דרמת מתח משטרתית, שיצר דוד אקרמן, הופקה על ידי מוש דנון וחיים שריר ועלתה לשידור ב-12 במאי 2022 ב-HOT.

הסדרה מבוססת על אירועים וסיפורים אמיתיים. אקרמן יוצר הסדרה, קיבל את השראתו לכתיבת הסדרה, לאחר שעסק בפעילויות אבטחה בעיר העתיקה שבירושלים.

== עלילה ==
הסדרה עוקבת אחר מאבקי השליטה והקשר ההדוק שבין כסף ורדיפת בצע לבין נציגי הדתות השונות בעיר העתיקה בירושלים. אנשי המשטרה מנסים לסכל אירוע מסוכן שעלול להסלים את המצב העדין הקיים בין תושבי העיר, בייחוד לרגל צום י' בטבת היהודי, ולקראת חג הקורבן המוסלמי והדרוזי.

== שחקנים ודמויות ==
{| class="wikitable"
!דמות
!שחקן/ית
!תיאור
!הערות
|-
|שירה לוי
|רותם סלע
|קצינת בילוש וחקירה במרחב דוד
|
|-
|אמיר
|דורון בן דוד
||קצין בילוש וחקירה בכיר ומחוספס במרחב דוד
|
|-
|מני
|צביקה הדר
|מפקד משטרת מרחב דוד
|<ref name=":0"></ref>
|-
|ריאד
|הישאם סלימאן
|איש עסקים מוסלמי אדוק קיצוני ושונא ישראל
|
|-
|עבדאללה
| מכרם ח'ורי
| איש דת מוסלמי מתון וראש הווקף
|
|-
| צאלח
| עלא דקה
| בנו של עבדאללה קב"ט הווקף ושומר ראש לריאד, אדם איסלאמיסטי קיצוני ושונא ישראל
|
|-
|אפי
|אולי שטרנברג
| רב כריזמטי וגואל אדמות, קצין בכיר לשעבר ומקים ישיבת הכותל שבעיר העתיקה שהיא ישיבת הסדר בירושלים
|
|-
|שאול
|יואב קרן
|בנו התמים של אפי
|
|-
|אילן
|עודד לאופולד
|מורה לבר מצווה של איתמר ארכאולוג דתי אחראי על החפירות בירושלים, בהמשך העונה הופך לבן-זוגה של קרני, פרודתו של אמיר
|
|-
|ברק
|דני גבע
|נציג ראש הממשלה האחראי על הקשר עם משטרת העיר העתיקה, ניהל רומן בעבר עם שירה
|
|-
|פארס
|אמג'ד בדר
|שוטר דרוזי בצוות של אמיר
|
|-
|גליה
|אנסטסיה פיין
|שוטרת רוסייה בצוות של אמיר
|
|-
|סמואל
|ג'רי היימן
|בעל בית מרקחת והשגריר הלא-רשמי של הנוצרים-האוונגליסטים (אוהבי ישראל) בירושלים. בוחש מתחת לכל דבר 
|
|-
|הודיה
|נועה קמיר
|חברתו היפה של שאול
|
|-
|עבד
|אדם הלון
|סוחר סמים
|
|-
|סלמה
|נסרין קדרי
|אשתו של ריאד
|
|-
|הפטריארך היווני
|יהויכין פרידלנדר
|הפטריארך היווני בירושלים
|
|-
|ג'ורג'
|ג'מיל ח'ורי
|כומר, עוזר הפטריארך היווני בירושלים
|
|-
|אנדראוס
|חן לב
|פרח כמורה, עוזרו של ג'ורג'
|
|-
|איתמר
|אסף שרון
|בנו של אמיר
|
|-
|קרני
|ורד פלדמן
|אשתו של אמיר
|
|-
|רבקה
|אסנת פישמן
|אשתו של אפי 
|
|-
|
|סלבה ביברגל
|נציג הפטריארך הרוסי
|}

== מועמדויות לפרסים ==
{| class="wikitable"
!שנה
!פרס
!קטגוריה
!מועמדות
!תוצאה
|-
!2022
!פרסי נבחרי השנה של פרוגי
|סדרת הדרמה של השנה
|ירושלים
|
|}

== קישורים חיצוניים ==

* 
* , בערוץ ה-YouTube הרשמי של Hot
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:HOT: תוכניות וסדרות
קטגוריה:ירושלים בתרבות ובאמנות
קטגוריה:משטרת ישראל בתרבות ובאמנות
קטגוריה:תוכניות טלוויזיה שמתרחשות בירושלים
הקונגרס העממי הלאומי ה-13

המפגש הראשון של הקונגרס העממי הלאומי ה-13
[[לי קצ'יאנג נשבע בפומבי בשבועה לחוקה עם כניסתו רשמית לתפקיד לאחר ש-מונה כראש הממשלה.]]
הקונגרס הלאומי העממי ה-13 של הרפובליקה העממית של סין התקיים מאוקטובר 2017 עד פברואר 2018 ומתקיים בתקופה של חמש שנים מ-2018 עד 2023. האירוע אמור להתקיים בחמישה מפגשים בתקופה זו, שיתקיימו בתחילת חודש מרץ בכל שנה, למעט בשנת 2023, אז יתכנס לראשונה הקונגרס הלאומי ה-14.<ref></ref>

== חלוקת מושבים ==
{| class="wikitable"
| colspan="7" |300x300 פיקסלים
|-
! colspan="2" | מפלגה גדולה
! מזכיר כללי
! מקומות ישיבה
|-
| 1
| המפלגה הקומוניסטית של סין
| שי ג'ינפינג
| 2119
|-
! colspan="2" | קבוצות אחרות
! יושבי ראש
! מקומות ישיבה
|-
| 2
|אגודת ג'יאסן
| וו ווייהואה
| 64
|-
| 3
|הליגה הדמוקרטית בסין
| דינג ז'ונגלי
| 58
|-
| 4
|האיגוד הלאומי לבנייה דמוקרטית של סין
| האו מינגג'ין
| 57
|-
| 5
|האגודה הסינית לקידום דמוקרטיה
| קאי דפנג
| 55
|-
|6
| המפלגה הדמוקרטית של איכרים ועובדים סיניים
| חן ג'ו
| 54
|-
| 7
| הוועדה המהפכנית של קוומינטנג הסיני
| וואן אקזיאנג
| 43
|-
| 8
| מפלגת סין ג'י גונג
| וואן גאנג
| 38
|-
|9
| הליגה הממשלתית הדמוקרטית של טייוואן
| סו הוי
| 13
|-
| 10
| עצמאיים
| לא
| 479
|}

== המפגש הראשון ==
המפגש הראשון נפתח ב-5 במרץ 2018 ונסגר ב-20 במרץ 2018. כל עמדות המדינה הגדולות נבחרו במפגש זה, כולל הנשיא, סגן הנשיא, ראש הממשלה ויו"ר הקונגרס.
== המפגש השני ==
המפגש השני נפתח ב-5 במרץ 2019<ref></ref> והסתיים ב-15 במרץ 2019.<ref></ref>

== המפגש השלישי ==
המפגש השלישי נקבע ל-5 במרץ 2020, אך עוכב עקב מגפת הקורונה, הפעם הראשונה שדחייה כזו אירעה מזה עשרות שנים. לאחר ההודעה על התאריך באפריל, המושב התקיים בין התאריכים 22 במאי עד 28 במאי 2020.<ref></ref>

==קישורים חיצוניים==

== הערות שוליים ==

קטגוריה:הרפובליקה העממית של סין: פוליטיקה
אוטו בהלר

אוטו בהלר (בגרמנית: Otto Böhler; 11 בנובמבר 1847 – 5 באפריל 1913) היה אמן צלליות אוסטרי, שהתמחה בפורטרטים של מנצחים גדולים, מלחינים ופסנתרנים בימיו.<ref>Max Hayek: Dr. Otto Böhler. In: Dr. Otto Böhler's Schattenbilder. Publishing house Lechner, Vienna 1914.</ref>

== חיים ==
אוטו בהלר היה בנו החמישי של הסוחר גאורג פרידריך בהלר ובילה את ילדותו ונעוריו בפרנקפורט. באוניברסיטת טיבינגן למד לפילוסופיה לתואר שלישי. בשנת 1870 עבר עם אחיו אלברט (1845–1899) ופרידריך (1849–1914) לווינה והשתתף לאחר מות אחיו, אמיל (1842–1882) בעסק המשפחתי. אלברט ואמיל הקימו תעשיית פלדה.<ref>Max Hayek: Dr. Otto Böhler. In: Dr. Otto Böhler's Schattenbilder. Lechner, Wien 1914.</ref>

בעקבות כישרונו האמנותי, הפך לתלמידו של הצייר והסופר ונצ'ל נולטש (1835–1908). אולם עד מהרה הוא פנה לאמנות הצלליות, ומצא בסביבתו המוזיקלית תחום עשיר ליצירה. חבריו של בהלר כללו את הזמרות אמאלי מטרנה, הרמן וינקלמן, תיאודור רייכמן ונגנים של הפילהרמונית של וינה. בשנת 1876 השתתף כחבר באגודת המבקרים של פסטיבל ביירוית הראשון, ונתן כבוד ל"אל המוזיקלי" ריכרד וגנר.

בהלר היה נשוי ונולדו לו ארבעה ילדים. הוא נפטר בשנת 1913.

שנתיים קודם לכן אובחן כחולה במחלת לב. הוא נקבר בקבר המשפחתית בבית העלמין בהייטזינגר.

=== אומנות ===
בהלר יצר בצלליות כמעט את כל המלחינים הגרמנים מבאך ועד מאהלר, אך גם על מנצחים ופסנתרנים בני זמנו. היצירות המקוריות נותרו באופן ספורדי בלבד, בעיקר במוזיאונים. המוטיבים שלו הודפסו לעיתים קרובות מחדש, למשל. על גלויות ובעיתונים.

== גלריה ==
<gallery mode=packed heights="170px" >
Johannes Brahms Silhouette Otto Böhler.jpg|יוהאן בראמס

Anton Bruckner silhouette Otto Böhler.jpg|אנטון ברוקנר

Edvard Grieg Otto Böhler.jpg|אדוארד גריג

Gustav Mahler silhouette Otto Böhler.jpg|גוסטב מהלר

Richard Wagner silhouette Otto Böhler.jpg| ריכרד וגנר
</gallery>
== קישורים חיצוניים ==

== הערות שוליים ==

קטגוריה:ציירים אוסטרים
קטגוריה:אוסטרים שנולדו ב-1847
קטגוריה:אוסטרים שנפטרו ב-1913
Don't You Know

Don't You Know (בעברית: את לא יודעת) הוא שיר של הדי ג'יי והמפיק הצרפתי ומפיק התקליטים קונגס בהשתתפות הזמר הבריטי ג'יימי אן קומונס . השיר יצא לאור ב-24 ביוני 2016 כהורדה דיגיטלית על ידי חברת התקליטים האוס אוף ברקלי.

== קליפ ==
הקליפ לשיר פורסם ב-24 ביוני 2016 בערוץ ה-Vevo של קונגס ביוטיוב. הקליפ בוים על ידי Giany עבור לה מיין פרודקשנס. בקליפ מופיע קונגס עצמו יחד עם לולה ויאנדה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!גרמניה (BVMI)

|זהב
|200,000<small></small>
|-
!צרפת (SNEP)
|פלטינה
|150,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
|-
| צרפת
| 24 ביוני 2016
| הורדה דיגיטלית
| האוס אוף ברקלי
|-
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קונגס
קטגוריה:שירים באנגלית
קטגוריה:שירים שנכתבו על ידי קונגס
מאיר לנדא

רבי מאיר סג"ל לנדא (כ"ב בשבט ה'תר"ע, 1910 – כ"ג בטבת ה'תשמ"ט, 1988) היה אב בית דין דראהביטש ומראשי כולל גליציה בארץ ישראל.

=== ביוגרפיה ===
רבי מאיר סג"ל לנדא נולד בכ"ב שבט ה'תר"ע בעיר סאנוק שבגליציה המערבית לאביו רבי מרדכי זיסקינד מגזע בית סטרעליסק - סטריא, ולאמו אסתר מרים בת רבי אפרים פרענקיל אב בית דין סאנוק בן רבי יהודה ליבוש פרענקל אב בית דין סאנוק, נקרא על שם זקינו - אבי אביו רבי מאיר מסטרעליסק<ref>ספר "עטרת מרדכי" - מכון מרגניתא דרבי מאיר </ref>.

בשנת ה'תר"פ (1920) עבר עם הוריו לעיר רישא, שם נעשה לתלמיד מובהק לדודו זקינו רבי אליהו מזאלין ולרבי צבי אלימלך שפירא מבלאז'וב, וכן נתקרב לרבי חנה מקאלושיץ, ולרבי מאיר שפירא מלובלין.

תורת הנגלה למד אצל דודו זקינו רבי דוד מנחם מאניש באב"ד בעל ה"חבצלת השרון" אב בית דין טארנופול, אשר נתן לו סמיכה להוראה ורבנות, באותם ימים למד בחברותא יחד עם רבי שלמה מראזוודוב בן רבי צבי הירש מראזוודוב, ורבי יעקב לייזר מפשווערסק.

בשנת ה'תרפ"ט נתמנה לכהן בעיר דראהביטש, לצד רבי יעקב אביגדור אב בית דין דרוהוביץ, שם הנהיג את עדתו ואף הקים ישיבה לצעירים<ref>ספר קהילה דרוהוביץ</ref>.

בימי השואה נשלח עם כל בני קהילתו ומשפחתו למחנה ההשמדה אושוויץ, שם נהרגו אשתו ושני ילדיו, בנס ניצל ובעזרת יהודים הוחבא משך ימי המלחמה במקומות מסתור.

לאחר מלחמת העולם השנייה, נשא לאשה את שרה בת רבי ישראל דים מסאנוק, בשנת תש"ו עבר לאנטוורפן שם איחד את שתי הקהילות 'שומרי הדת' ו'מחזיקי הדת' לקהילה אחת אשר נקראה בשם 'הקהילות המאוחדות', ובראשם עמד יחד עם רבי חיים יעקב רוטנברג, ופעל רבות לביסוס היהדות והחזרת עטרה ליושנה, באותם ימים כתב תשובות להתיר עגונות רבות אשר נותרו לאחר המלחמה, בשנת תשט"ו עלה לארץ ישראל והתיישב בעיר תל אביב שם הקים את בית מדרשו ברחוב מרמורק, לצד זה הקים ישיבה בשם 'עין הקורא' לצעירים.

היה בידידות גדולה עם רבי אהרן רוקח מבעלזא, רבי אברהם ישעיהו קרליץ בעל ה"חזון איש", וגיסו רבי ישראל יעקב קניבסקי - הסטייפלער, רבי חיים מאיר הגר מויז'ניץ, רבי ישראל אלתר מגור, ועוד.

בפעילויות הציבוריות עמד בראשות כולל רבי מאיר בעל הנס - חיבת ירושלים לעדת גליציה, כמו כן עמד בנשיאות ישיבת "חידושי הרי"ם" בתל אביב, היה ממייסדי ארגון "יד לאחים", וממקימי התלמוד תורה 'סיני' בתל אביב.

נפטר ביום שבת כ"ג טבת ה'תשמ"ט, הלווייתו התקיימה ביום ראשון כ"ד טבת בתל אביב וירושלים ונטמן בהר הזיתים.

=== משפחתו ===
לאחר שאיבד את כל בני משפחתו בשואה, נותרה לפליטה אחותו היחידה מלכה מחלה אשר נישאה להרב משה הגר.

בניו:
* רבי אשר סג"ל לנדא - פלעטבוש ניו יארק.
* רבי מרדכי זיסקינד סג"ל לנדא - לונדון.
* רבי ישראל סג"ל לנדא אדמו"ר מדראהביטש.

בנותיו:
* וועלקא נישאה לרבי פנחס דוד הורביץ אדמו"ר מבוסטון פלעטבוש.
* בילא העניא חיה רחל נישאה לרבי יהושע הורוויץ רב קהילת בית שמואל - אונסדורף בבורו פארק ומגדולי הרבנים בברוקלין.

=== תלמידיו ===
בין תלמידיו נמנים:
* המקובל רבי יהודה זאב ליבוביץ.
* המקובל רבי יוסף וואלטוך.

==הערות שוליים==

קטגוריה:ישראלים שנולדו ב-1910
קטגוריה:ישראלים שנפטרו ב-1988
קטגוריה:דרוהוביץ': רבנים
קטגוריה:אנטוורפן: רבנים
קטגוריה:תל אביב-יפו: רבנים
קטגוריה:יהודים הקבורים בהר הזיתים
קטגוריה:עולים בשנות ה-1950
I Feel So Bad

I Feel So Bad (בעברית: אני מרגיש כל כך רע) הוא שיר של הדי ג'יי והמפיק הצרפתי ומפיק התקליטים קונגס בהשתתפות ההרכב המוזיקלי אפמרלס. השיר יצא לאור ב-19 באוקטובר 2016 כהורדה דיגיטלית בצרפת, כסינגל השלישי מתוך אלבום הבכורה שלו, Layers (2016). השיר הגיע בשיאו למקום השלישי במצעד הסינגלים הצרפתי.<ref name="Week45"></ref> השיר נכתב על ידי קונגס וניקולס הילמן.

== קליפ ==
הקליפ לשיר פורסם ב-3 בנובמבר 2016 בערוץ ה-Vevo של קונגס ביוטיוב.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!צרפת (SNEP)
|יהלום
|250,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
|-
|צרפת
|19 באוקטובר 2016
|הורדה דיגיטלית
|האוס אוף ברקלי
|-
|}

== קישורים חיצוניים ==

== הערות שוליים ==

קטגוריה:סינגלים מ-2016
קטגוריה:שירי 2016
קטגוריה:שירי קונגס
קטגוריה:שירים באנגלית
קטגוריה:שירים שנכתבו על ידי קונגס
קטגוריה:שירי יהלום בצרפת
You Remain

You Remain (בעברית: את נשארת) הוא שיר של הדי ג'יי והמפיק הצרפתי ומפיק התקליטים קונגס, בהשתתפות ההרכב המוזיקלי ריטואל . השיר יצא לאור ב-27 באוקטובר 2016 כהורדה דיגיטלית בצרפת, כסינגל הרביעי מתוך אלבום הבכורה שלו, Layers (2016). השיר הגיע בשיאו למקום ה-45 במצעד הסינגלים הצרפתי. השיר נכתב על ידי קונגס, אדם מידגלי, טומי בקסטר וגז או'קונל.

== קליפ ==
הקליפ לשיר פורסם ב-27 באוקטובר 2016 בערוץ ה-Vevo של קונגס ביוטיוב.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
|-
|צרפת
| 27 באוקטובר 2016
| הורדה דיגיטלית
| האוס אוף ברקלי
|-
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קונגס
קטגוריה:שירים באנגלית
קטגוריה:שירים שנכתבו על ידי קונגס
More Mess

More Mess (בעברית: יותר בלגן) הוא שיר של הדי ג'יי והמפיק הצרפתי ומפיק התקליטים קונגס, בהשתתפות הזמר האנגלי אולי מורס והזמרת הבלגית קולי . השיר יצא לאור ב-4 באוגוסט 2017 כהורדה דיגיטלית בצרפת. השיר נכתב על ידי ג'ון ניומן, נילס ואן מלדרן, פיליפ קורטה, קולי מבואנו, יאן גאודוי, קונגס, מקסים אל, בו בראל ויאן "ג'יי ג'יי" וייטפילד, שהיה חבר בלהקה Poets of Rhythm, שהוציאה בשנת 1994 שיר תחת שם דומה, "More Mess on my Thing". השיר הגיע בשיאו למקום ה-20 במצעד הסינגלים הצרפתי.

== קליפ ==
הקליפ לשיר, שצולם בברצלונה, פורסם ב-20 בספטמבר 2017 בערוץ ה-Vevo של קונגס ביוטיוב.

בקליפ מופיע קונגס, שנפגש עם הראפר מורס , לפני שקבוצת אנשים מתחילה לרדוף אחריו. לאחר מכן הם נתקלים בקולי, שנתפסת במרדף. בסופו של דבר, השלישייה מוותרת על הריצה ובמקום זאת רוקדת עם הקבוצה. הסרטון מסתיים כשהשלישייה נפרדת, כל אחד לדרכו.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
|-
| צרפת
| 4 באוגוסט 2017
| הורדה דיגיטלית
|האוס אוף ברקלי
|-
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קונגס
קטגוריה:שירי אולי מארס
קטגוריה:שירים באנגלית
קטגוריה:שירים שנכתבו על ידי קונגס
אונץ' פונץ'

אונץ' פונץ (באנגלית: Wunschpunsch) היא סדרת טלוויזיה מונפשת גרמנית-צרפתית-קנדית בת 52 פרקים, אשר שודרה לראשונה ב-1999. הסדרה מהווה עיבוד לספר הילדים "קונץ פונץ'" שנכתב על ידי הסופר הגרמני מיכאל אנדה.

הסדרה הופקה על ידי חברות Saban International Paris ו-CinéGroupe ושודרה במקור בערוץ TF1 בצרפת, בערוץ הטלוויזיה הקנדי Radio-Canada ובכל שאר אירופה בערוץ Fox Kids.

בישראל הסדרה שודרה בשנים 2002–2003 בדיבוב עברי בערוץ Fox Kids ואחר כך בערוץ Jetix.

== תקציר העלילה ==
בכל פרק המכשפים בובוניק ודודתו טירניה מטילים כישוף ברחבי העיר מגלופוליס, אחרת יסבלו עונש חמור מפי הבוס שלהם מלאדיקטוס טי מאגוט. על מנת שהכישוף שלהם יהיה מוצלח, על הכישוף להימשך במשך 7 שעות רצופות לפני שהוא יישאר לנצח, אולם הכישוף גורם לתוצאות חמורות בעיר כולה. כדי לשבור את הכישוף מתגייסים חיות המחמד של המכשפים, ג'ייקוב העורב ומאוריציו החתול, ויוצאים אל גן החיות כדי לפגוש את דודה נולה, צבה זקנה וחכמה וראש מועצת החיות, על מנת שתיתן להם חידת היפוך, ברגע שהם מצליחים לפתור את החידה הם שוברים את הכישוף והעיר ניצלה ומאגוט מעניש את המכשפים.

== דמויות ומדבבים ==
* מאוריציו (דור צויגנבום / ריק ג'ונס) – חתול שמנמן וזללן, חיית המחמד של בובוניק וחברו של ג'ייקוב.
* ג'ייקוב (מיכה אוזין סליאן / הארי היל) – עורב זקן וחכם, חיית המחמד של טירניה וחברו של מאוריציו.
* בובוניק (אלי לולאי / ריק ג'ונס) – מכשף זקן ועצבני, הוא אוהב שדברים מתנהלים כסדרם, הוא אוהב לטפל בגינה ולנגן על צ'לו.
* טירניה (דבי בסרגליק / קת'לין פי) – דודתו של בובוניק, בניגוד אליו, היא אוהבת אופנה וטכנולוגיה מודרנית.
* מלאדיקטוס טי מאגוט (צביקה שוורצברג / ולאסטה וראנה) – הבוס של המכשפים, מאיץ בהם לעשות כישופים מוצלחים ומעניש אותם בכל פעם שמשהו משתבש.
* דודה נולה (אורלי קטן / ג'ואנה נויס) – צבה זקנה וחכמה, היא גרה בגן החיות וראש מועצת החיות, היא נותנת חידות היפוך לג'ייקוב ומאוריציו כדי לשבור את הכישוף.

== קישורים חיצוניים ==

* 

קטגוריה:סדרות הנפשה גרמניות
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה המבוססות על ספרים
קטגוריה:תוכניות טלוויזיה שעלו לשידור בשנות ה-1990
קטגוריה:תוכניות טלוויזיה בשפה הצרפתית
קטגוריה:פוקס קידס: תוכניות וסדרות
קטגוריה:ג'טיקס: תוכניות וסדרות
קטגוריה:סבן אנטרטיינמנט: תוכניות וסדרות
Be Right Here

"Be Right Here" (בעברית: אהיה ממש כאן) הוא שיר של הדי ג'יי הצרפתי קונגס וההרכב הנורווגי סטארגייט , בהשתתפות הזמר האמריקאי גולדן. השיר יצא לאור ב-22 ביוני 2018 על ידי חברת התקליטים ברקלי , להורדה דיגיטלית ולשירותי הזרמות המוזיקה. השיר נכתב על ידי קונגס, קמילה קביו, צ'ארלי XCX, נוני באו, סשה סלואן, סטארגייט ורוברט ברגין (הידוע גם בכינוי ת'רוטל), והופק על ידי קונגס, סטארגייט, גרג סרון, קווין קלמה, טים בלאקסמית', דני די, טיירן "טיי טיי" סמית' וג'יי בראון.<ref></ref><ref></ref><ref></ref>

השיר זכה להצלחה מינורית במצעדים הצרפתיים, והגיע בשיאו למקום ה-77 במצעד הסינגלים הצרפתי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קונגס
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי נוני באו
קטגוריה:שירים שהופקו על ידי סטארגייט
קטגוריה:שירים שנכתבו על ידי צ'ארלי XCX
קטגוריה:שירים שנכתבו על ידי קונגס
קטגוריה:שירים שנכתבו על ידי קמילה קביו
עונת 2015/2016 בליגת כדורגל נשים שנייה

עונת 2015/2016 בליגת נשים שנייה הייתה העונה ה-7 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-3 בנובמבר 2015 והסתיימה ב-5 במאי 2016. גם לעונה זו נרשמו 5 קבוצות בלבד.

מכבי צור שלום ביאליק שנשרה מליגת נשים ראשונה לאחר עונה אחת הצטרפה לקבוצות ששיחקו בליגה בעונה הקודמת.

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.

בנות נתניה סיימה ראשונה ועלתה לליגת נשים ראשונה לראשונה בתולדותיה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|בנות נתניה
|16
|15
|0
|1
|76
|6
|70
|45
|העפילה לליגה הראשונה
|-
|2
|מכבי כפר סבא
|16
|10
|1
|5
|59
|25
|34
|31
|
|-
|3
|מכבי צור שלום ביאליק
|16
|6
|3
|7
|35
|37
|2-
|21
|
|-
|4
|הפועל באר שבע
|16
|6
|2
|8
|34
|55
|21-
|20
|
|-
|5
|בנות אילת
|16
|0
|0
|16
|10
|91
|81-
|0
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|rowspan="2" align="center" |1
| הדר שם טוב
|מכבי כפר סבא
|rowspan="2" align="center"|16
|-
| שקד אלימלך
|מכבי כפר סבא
|-
|rowspan="2" align="center" |3
| אורטל שובל
|מכבי כפר סבא
|rowspan="2" align="center"|14
|-
| רינת תמם
|בנות נתניה
|-
|align="center"|5
| דנה ניסנבוים
|בנות נתניה
|align="center"|11
|}

==ראו גם==
* גביע המדינה בכדורגל נשים 2015/2016

==קישורים חיצוניים==
* [https://www.football.org.il/leagues/league/?league_id=639&season_id=17 עונת 2016–2015 בליגת נשים שנייה], באתר ההתאחדות לכדורגל בישראל

קטגוריה:תחרויות כדורגל ב-2015
קטגוריה:תחרויות כדורגל ב-2016
קטגוריה:2015 בישראל: כדורגל
קטגוריה:2016 בישראל: כדורגל
קטגוריה:ישראל: תחרויות כדורגל נשים
מפלגת הברית הדמוקרטית (אלבניה)

שמאל
מפלגת הברית הדמוקרטית (באלבנית: Partia Aleanca Demokratike) היא מפלגה ליברלית<ref name="Lewis2000"></ref> פוליטית באלבניה. המפלגה הוקמה בשנת 1992 על ידי נריתאן צ'קה ודוגרי מתנגדים אחרים של המפלגה הדמוקרטית של אלבניה. הם התנגדו להנהגת מנהיג המפלגה סאלי ברישה. מפלגת הברית הדמוקרטית הפכה לחלק מממשלה שהובילה את הסוציאליזם בשנת 1997. בבחירות ביוני 2001 היא קיבלה 2.4% מהקולות ושלושה חברי פרלמנט. המפלגה המשיכה להיות חלק של הקואליציה. בבחירות ביולי 2005 היא זכתה ב-3 מושבים בפרלמנט. בהמשך היא לא עברה את אחוז החסימה וכיום היא לא מיוצגת בפרלמנט.

== הערות שוליים ==

קטגוריה:אלבניה: מפלגות
קטגוריה:אלבניה: מפלגות סוציאליסטיות
קטגוריה:מפלגות שהוקמו ב-1992
אולטרה־מונטניזם

האפיפיור אלכסנדר הראשון. קתולים אולטראמונטאנים הדגישו את סמכותו של האפיפיור על הפדיון של ממשלות אזרחיות כמו כן על ענייני הרוח של הכנסייה .]]
אולטרה־מונטניזם או אולטרה־מונטניות היא תפיסת כמורה פוליטית בתוך הכנסייה הקתולית, ששמה דגש חזק על זכויות היתר וכוחותיו של האפיפיור.

== היסטוריה ==
מקורות המונח הם בשפה כנסייתית מימי הביניים: כאשר אדם לא איטלקי נבחר לאפיפיור, אמרו שהוא papa ultramontano, כלומר, אפיפיור מעבר להרים (האלפים).<ref name="Benigni">[http://www.newadvent.org/cathen/15125a.htm Benigni, Umberto. "Ultramontanism." The Catholic Encyclopedia] Vol. 15. New York: Robert Appleton Company, 1912. 6 January 2019</ref> סטודנטים זרים באוניברסיטאות באיטליה של ימי הביניים כונו גם אולטרמונטנים.

המילה הוקמה לתחייה, אך משמעותה התהפכה לאחר הרפורמציה הפרוטסטנטית בצרפת, כדי לציין את "האיש שמעבר להרים" שנמצא באיטליה. בצרפת, הכינוי ultramontain ניתן לאנשים שתמכו בסמכות האפיפיור על פדיון צרפתית, בניגוד למפלגה הגליקנית ומפלגת היאנסנים של ילידי הכנסייה הקתולית הצרפתית. המונח נועד להיות מעליב, או לפחות לרמוז על היעדר פטריוטיות אמיתית. החל מהמאה ה-17, האולטרה־מונטניזם נקשר בקשר הדוק עם הישועים.<ref>Unterburger, Klaus, “Ultramontanism”, Religion Past and Present. 2006, </ref>

במאה ה-18 המילה עברה לאוסטריה (יוסיפיניזם ופברוניזם), שם קיבלה משמעות רחבה בהרבה, כאשר היא חלה על כל הסכסוכים בין הכנסייה למדינה, ותומכי הכנסייה נקראים ultramontanes. בבריטניה ובאירלנד הייתה זו תגובה לסיסלפיניזם, עמדתם של קתולים מתונים שביקשו לעשות ויתורים פטריוטיים למדינה הפרוטסטנטית כדי להשיג אמנציפציה קתולית.

בספרד של המאה השמונה־עשרה החלה מלכות בורבון ליישם מדיניות של רגליזם, שהרחיבה את כוחה של המלוכה וביקשה להביא את הכנסייה הקתולית לתחום שיפוטה של המלוכה בכל העניינים למעט התחום הרוחני. שריו של שארל השלישי, הרוזן פלורידבלנקה והרוזן קמפומנס דחו את טענות האולטרה-מונטניסטים שלפיהן לכנסייה זכויות בלתי ניתנות לערעור בתחום החילוני.<ref>Farriss, N.M. Crown and Clergy in Colonial Mexico 1759-1821. London: The Athlone Press 1968, p. 97.</ref> הרפורמות הרגליסטיות שכתר ספרד ביקש ליישם הצליחו רק קמעה, וההתנגדות אליהן יוחסה לתמיכה ב"חברת ישו", שגורשה מהאימפריה הספרדית בשנת 1767, אך לפני כן מנתה אנשי חינוך.<ref>Farriss, Crown and Clergy, p. 105.</ref>

בקנדה, רוב אנשי הדת הקתולים בזו למהפכה הצרפתית ולהטיה האנטי-כמורתית שלה, וראו ברומא דוגמה רוחנית ופוליטית כאחד. היו הרבה הדיוטות שתמכו באידיאלים אלה כמפתח לשימור המוסדות והערכים הקנדיים. מסיבה זו הם נקראו אולטרה-מונטניסטים. האולטרה-מונטנים לא האמינו בפוליטיקאים האנגלופוניים הפרוטסטנטיים וגם לא בפוליטיקאים הפרנקופונים, אך הכנסייה סברה שקל יותר להתמודד עם מושלים בריטים, שהעריכו את תפקידה של הכנסייה בהכלת חילוקי הדעות, מאשר עם אנשי המקצוע הליברלים הפרנקופונים שהיו חילונים.<ref>[https://opentextbc.ca/preconfederation/chapter/11-5-ultramontanism-and-secularism/#footnote-6619-1 Belshaw, John Douglas. "Ultramontanism and Secularism", Canadian History: Pre-Confederation, B.C. Open Textbook project]</ref>

== ראו גם ==

* מתת קונסטנטינוס
* קיסרופאפיזם

==קישורים חיצוניים==
* 
* 

==הערות שוליים==

קטגוריה:צרפת: פוליטיקה
קטגוריה:מונחים ומושגים בפוליטיקה
קטגוריה:נצרות קתולית
המסדר המלכותי אל-עלאווי

המסדר המלכותי אל-עלאווי (בערבית: الوسام العلوي الشريف) הוא עיטור צבאי של מרוקו המוענק על ידי מלך מרוקו לאותם אזרחים וקצינים צבאיים שהפגינו גבורה בקרב או תרמו שירות ראוי למדינה המרוקאית. העיטור הוקם ב-11 בינואר 1913 והחליף את מדליית אל חפיזי (الوسام الحفيظي). הוא מוענק בחמש דרגות: גרנד קורדון (Grand cordon), קצין גדול (Grand Officier), מפקד (Commandeur), קצין (Officier) ואביר (Chevalier).

המסדר המלכותי אל-עלאווי דומה ללגיון ההצטיינות, המוענק על ידי צבא ארצות הברית.

==היסטוריה==
המסדר המלכותי אל-עלאווי נוצר בתקופה הקולוניאלית. הרשויות הצרפתיות במרוקו ראו כי יש צורך בסמכות להעניק כבוד רשמי או עיטור בתגובה לשירות נאמן, והם רצו להימנע מהכבדת יתר של הביורוקרטיה של מסדר לגיון הכבוד בפריס. סרט המסדר בתקופה זו היה בגוון כתום או בצבע דלעת. בשנת 1934 התווסף פס לבן משני צידי הסרט.

במהלך מלחמת העולם השנייה, הוענק אות מסדר אל-עלאווי לעיתים קרובות לאנשי צבא אמריקאים שהשתתפו בתכנון ובביצוע מבצע לפיד, הפלישה למרוקו הצרפתית. מרוקו הייתה פרוטקטורט של צרפת בין השנים 1912 עד 1956, והעיטור הוענק לעיתים קרובות לקציני הצבא הצרפתי באותה תקופה.

לאחר עצמאות מרוקו בשנת 1956, הפך המסדר אל-עלאווי הזכות של המלך מהשושלת העלאווית ויורשיו. המסדר התמיד עד ימינו, תוך שימוש במדליה המקורית והסרט מ-1934.

===הטקס של 1943===
בסצנת הפתיחה של הסרט פטון, מקבל ג'ורג' סי. סקוט בדמותו של ג'ורג' פטון (שהיה אז בדרגת מייג'ור גנרל), את הצלב הגדול של מסדר אל-עלאווי. זו לא הייתה המצאה הוליוודית. בפיקודו של פטון, כבשו כוחות בעלות הברית את קזבלנקה לאחר ארבעה ימי לחימה בלבד. סולטאן מרוקו התרשם כל כך עד שהעניק לפטון את אות המסדר המיוחד של אל-עלאווי, עם הציטוט: "Les Lions dans leurs tanières tremblent en le voyant approcher" (האריות במאורותיהם רועדים כשהוא מתקרב). פאטון תיאר את הטקס בקפידה כ"פעילות לא צבאית", אך בזיכרונותיו הוא לא שוכח לציין את קציני המטה של מבצע לפיד שזכו לכבוד דומה באותה הזדמנות.

==דרגות==
{|align=center class=wikitable width=60%
|colspan=5|אותות (1913–1934)
|-
|width=20% valign=top align=center|מרכז<small>אביר</small>
|width=20% valign=top align=center|מרכז<small>קצין</small>
|width=20% valign=top align=center|מרכז<small>מפקד</small>
|width=20% valign=top align=center|מרכז<small>קצין גדול</small>
|width=20% valign=top align=center|מרכז<small>גרנד קורדון</small>
|-
|}

{|align=center class=wikitable width=60%
|colspan=5|אותות (1934–הווה)
|-
|width=20% valign=top align=center|מרכז<small>אביר</small>
|width=20% valign=top align=center|מרכז<small>קצין</small>
|width=20% valign=top align=center|מרכז<small>מפקד</small>
|width=20% valign=top align=center|מרכז<small>קצין גדול</small>
|width=20% valign=top align=center|מרכז<small>גרנד קורדון</small>
|-
|}

==קישורים חיצוניים==

==הערות שוליים==

קטגוריה:מרוקו: סמלים לאומיים
חתונה בהפתעה

חתונה בהפתעה (באנגלית: Marry Me, בתרגום מילולי לעברית: תתחתני איתי) הוא סרט קומדיה רומנטית מוזיקלי אמריקאי, בכיכובם של ג'ניפר לופז ואוון וילסון, המבוסס על רומן גרפי מאת בובי קרוסבי.

== עלילה ==
הסרט מתמקד בכוכבת פופ (ג'ניפר לופז) אשר רגע לפני נישואיה לבן זוגה כוכב הרוק (מאלומה) במדיסון סקוור גארדן, מגלה כי הוא בוגד בה עם העוזרת שלה. מלאה בכעס היא בוחרת בהחלטה של רגע להתחתן במקום עם בחור מהקהל אשר החזיק את השלט "תתחתני איתי" (אוון וילסון).<ref name=":0" />

== שחקנים ==
* ג'ניפר לופז בתור קאט ולדז, כוכבת פופ המגלה שארוסה בוגד בה ומחליטה באימפולסיביות להתחתן עם צ'רלי.<ref name=":1"></ref>
* אוון וילסון בתור צ'רלי גילברט, מורה למתמטיקה שמתחתן עם קאט.<ref name=":1" />
* מאלומה בתור בסטיאן, ארוסה הבוגד של קאט ולדז
* ג'ון בראדלי<ref name=":2"></ref>
* קלואי קולמן<ref name=":3"></ref>
* שרה סילברמן<ref name=":2" />
* מישל בוטו<ref name=":4"></ref>
* ג'מילה ג'מיל<ref name=":5"></ref>
* ג'ימי פאלון בתפקיד עצמו.<ref name=":6"></ref>
* בריידי נון בתפקיד ג'ורג'

== הפקה ==
בחודש אפריל 2019 פורסם כי ג'ניפר לופז וחברת ההפקה STXfilms החלו לעבוד ביחד על סרט קומדיה רומנטית חדש שיקרא "Marry Me", זאת לאחר שיתופי הפעולה סיבוב שני ונוכלות בלי חשבון.<ref name=":0"></ref> פורסם כי את הסרט תביים קאט קוירו, בעוד ג'ון רוג'רס ותמי שאגר כתבו את התסריט.<ref name=":0" /> לופז, איליין גולדסמית'-תומאס ובני מדינה מפיקים את הסרט לצד רוג'רס.<ref name=":0" /> באותו החודש נודע כי אוון וילסון לוהק לפרויקט.<ref name=":0" />

בחודש יולי נודע כי חברת סרטי יוניברסל תפיק את הסרט במקום חברת STX.<ref name=":3" /> באותו החודש נודע כי הזמר הקולומביאני מאלומה לוהק לסרט ויגלם את ארוסה של לופז.<ref name=":3" /> ב-12 ביולי 2020, מאלומה שחרר כמה תמונות מאחורי הקלעים של הסרט, מאוחר יותר נודע כי התמונות הן בשלב הכתיבה של הסרט.<ref></ref> מאוחר יותר באותו החודש לוהקו שרה סילברמן וג'ון בראדלי לפרויקט.<ref name=":2" /> בחודש אוקטובר נודע כי השחקנית קלואי קולמן לוהקה לסרט וגם השחקנית מישל בוטו.<ref name=":4" />

=== שלב הצילומים ===
שלב הצילומים החל ב-7 באוקטובר 2019. בחודש אוקטובר 2019 צייצה בחשבון הטוויטר שלה השחקנית ג'מילה ג'מיל כי היא מצטלמת לסרט עם ג'ניפר לופז.<ref name=":5" /> צילום הסרט הסתיים ב-23 בנובמבר 2019.

== פסקול ==

לופז ומאלומה הוציאו לאור את השירים "Pa' Ti" ו-"Lonely" כחלק מפסקול הסרט. לופז סיפרה בריאיון לג'ימי פאלון כי היא הקליטה "בין 6 ל-8 שירים לפסקול" וכי מאלומה "נכלל בשניים-שלושה שירים".<ref name=":6" /> לופז התארחה בהופעה של מאלומה בניו יורק, שם הם ביצעו את השיר "No Me Ames" הנכלל גם הוא בפסקול הסרט.<ref name=":6" /> ב-18 בנובמבר 2021 יצא שיר נוסף מתוך פסקול הסרט, "On My Way".

== הפצה ==
תאריך היציאה הראשוני של הסרט היה ב-12 בפברואר 2022, יום ולנטיין.<ref name=":1" /> תחילה, בחודש נובמבר 2020 הוחלט לדחות את יציאת הסרט ל-14 במאי 2021. בחודש פברואר 2021 נדחה שוב הסרט ל-11 בפברואר 2022. ב-14 בספטמבר 2020, מאלומה הודיע כי הסרט צפוי להיות מוקרן כבר בחג הולנטיין הקרוב.<ref></ref>

== קישורים חיצוניים ==
* 

== ביאורים ==

== הערות שוליים ==

קטגוריה:ניו יורק בקולנוע
קטגוריה:סרטי 2022
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:סרטי קומדיה רומנטית
קטגוריה:סרטים מבוססי קומיקס
קטגוריה:סרטים על זמרות
קטגוריה:סרטים על זמרים
קטגוריה:סרטים שיציאתם נדחתה בעקבות מגפת הקורונה
חסמין בקר וורלה

חסמין בקר וורלה (בספרדית: Jazmín Beccar Varela; נולדה ב-28 באפריל 1986) היא שחקנית, זמרת ועיתונאית ארגנטינאית, אשר התפרסמה בשל תפקידה בתור לוחן לינרס בטלנובלה "המורדים".

== ביוגרפיה ==
היא נולדה בבואנוס איירס, ארגנטינה ולה שלוש אחיות, פליסיטאז, קמילה ופאס.

== קריירה ==
בשנת 2002 החלה לשחק בטלנובלה של כריס מורנה "המורדים" שם היא שיחקה את לוחן לינרס,לצד חברתה הטובה עד היום קמילה בורדונבה

בשנת 2005 היא שיחקה בטלנובלה "אהבת נעורים", לצדה של קמילה בורדונבה, שותפתה ל"המורדים".

בשנת 2007 שיחקה בטלנובלה "רומיאו ויוליה" בתור מלנה אריזמנדי; המבוססת על הטרגדיה המפורסמת "רומיאו ויוליה" מאת ויליאם שייקספיר.

== חיים אישיים ==
חסמין מזדהה כלסבית. 

חסמין עזבה את בן זוגה וכיום מגדלת את בנה ביחד עם בת זוגה סופיה. ולשתיהן בת נוספת משותפת. 

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:זמרות ארגנטינאיות
קטגוריה:עיתונאיות ארגנטינאיות
קטגוריה:ארגנטינאיות שנולדו ב-1986
אבלידה

אבלידה (ביוונית: avliða או באוליס) היא עירייה לשעבר באזור Euboea ביוון. מאז רפורמת השלטון המקומי בשנת 2011 היא חלק מהעירייה כלקיס. האוכלוסייה מנתה 9,300 תושבים במפקד 2011, ושטחה 122.235 קמ"ר.<ref name="stat01"></ref> מקום מושבה של העירייה היה בוואתי. אף על פי שהיא חלק מהיחידה האזורית יובוב, היא אינה ממוקמת על האי אוויה, אלא על היבשת, ומחוברת לחלק הצפון מזרחי של בויאוטיה.

באופן מסורתי הוא מזוהה עם אוליס העתיקה, הנמל שממנו הפליג הצבא היווני למלחמת טרויה.

== קישורים חיצוניים ==
* 

== הערות שוליים ==

קטגוריה:יוון: כפרים
פלימות' ריידרס

פלימות' ריידרס (באנגלית: Plymouth Raiders) היא קבוצת כדורסל אנגלית מהעיר פלימות', המשחקת בליגת העל הבריטית בכדורסל.

== המועדון ==
פלימות' ריידרס היא קבוצת כדורסל מקצועית שבסיסה בפלימות' באנגליה. נבחרת פלימות 'ריידרס מתמודדת בליגת הכדורסל הבריטית (BBL), תחרות הכדורסל הראשונה במדינה – ומשחקת את משחקי הבית שלה בפלימות' ביתנים.

המועדון הוקם בשנת 1983 באמצעות מיזוג בין שני מועדוני כדורסל מקומיים והמשיך להיות הקבוצה המכהנת והמצליחה ביותר בליגה 1 בליגה הלאומית של ה-EBL. בין השנים 1996–2004 זכו פלימות' ריידרס בשש תחרויות שונות, כולל שלושה תארים בפלייאוף של ליגת הכדורסל והגביע הלאומי בשנת 2004. לאחר שנים ששלטו בליגת העל (BBL), בשנת 2004 הוזמנו ריידרס להתחרות ברמה הגבוהה ביותר במדינה, ליגת הכדורסל הבריטית בה הם קבעו לעצמם מוניטין רב.

=== סגל שחקנים לעונת 2020\2021 ===

=== במפעלים השונים ===
כמו רוב הקבוצות בבריטניה גם הריידרס שיחקו רק במפעלים מקומיים והם: ליגת העל הבריטית, גביע הליגה (הבריטי) וגביע המדינה הבריטי הם זכו בכל המפעלים.

== ראו גם ==
* פלימות' ארגייל
* עונת 2020\2021 בליגת העל הבריטית

== קישורים חיצוניים ==

* 

קטגוריה:אנגליה: כדורסל
קטגוריה:קבוצות כדורסל
משפחה (סרט, 2021)

משפחה (ברוסית: Родные; לעיתים מתורגם בארץ כ"משפחה בדרך") הוא סרט רוסי מז'אנר הקומדיה, שעלה לאקרנים ב־11 בפברואר 2021 ומככבים בו סרגיי בורונוב, אירינה פגובה, סמיון טרסקונוב ואחרים.

שודר בארץ בערוץ Yes VOD מ־7 באוקטובר 2021.

== עלילה ==
בוקר אחד מחליט אבי המשפחה להגשים את חלום חייו: ללכת עם משפחתו לפסטיבל גרושינסקי ולהופיע שם עם שירו. על המשפחה להשלים עם רצונו של האב העריץ ולצאת לטיול ברחבי רוסיה כולה. בדרך יהיו להם הרפתקאות, מבחנים שונים, יחסי כוח ופגישה חשובה שאביהם חיכה לה 20 שנה.
== שחקנים ודמויות ==
* סרגיי בורונוב – האב
* אירינה פגובה – האם
* סמיון טרסקונוב – סניה
* מונטוצ'קה – נסטיה
* קטרינה בקר – סוניה
* אנה אוקולובה – סאבוסטינה
* ניקיטה פאבלנקו – בוב
* סרגיי שאקורוב – הסב
* פאבל וורוז'צוב – נכה
* אלאונורה – הדודה זויה
* לריסה קרופינה – הדודה מאשה

== הפקה ==
הצילומים החלו ביולי 2020<ref></ref> והסתיימו באמצע אוקטובר.<ref></ref> הטריילר של הסרט יצא ב-10 בדצמבר אותה שנה.<ref></ref><ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:סרטים ברוסית
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטי קומדיה רוסיים
קטגוריה:סרטי 2021
קטגוריה:סרטי מסע
בית העלמין טרויקורובסקויה

בית העלמין טרויקורובסקויה (ברוסית: Троекуровское кладбище) הוא בית קברות פתוח לביקור במוסקבה, סניף של בית העלמין נובודוויצ'יה.

בית הקברות ממוקם במערב מוסקבה ותופס שטח של 29.33 דונם.

הכפר באזור ידוע מתקופת איוואן האיום. בשנת 1960 השטח נכלל בתחום העיר מוסקבה ובשנת 1962 הוקם בית העלמין הנוכחי שכלל שטח בית העלמין הישן של הכפר. בית העלמין היה מיועד בעיקר לפעילים בולטים בתחום המדיני ותחילה חשבו שזה יהיה סניף של בית העלמין נובודוויצ'י.

בשנת 2011 שטח בית העלמין הורחב ובשטח הנוסף אפשר למקם כ-5,000 קברים.

בשטח פועל אינטרנט ומערכת ניווט. הנהלת בית העלמין מארגנת סיורים למקום הטמנה של אנשים בולטים.

== גלריית קברים ==
<gallery mode="packed" heights="160">
Gravestone of G.Yanaev.jpg|גנאדי ינאייב 
Могила Бориса Немцова на Троекуровском кладбище Москвы.jpg|בוריס נמצוב 
Moscow 20200916 122131.jpg|אלם קלימוב
Gravestone of G.Grechko.jpg|גאורגי גרצ'קו
Могила актрисы Натальи Гундаревой.jpg| נטליה גונדרבה
Grave of Vladimir Shainsky.jpg|ולדימיר שאינסקי
Gravestone of E.Uspenskiy.jpg|אדוארד אוספנסקי
Gravestone of T.Miansarova.jpg|תמרה מיאנסרובה
Gravestone of N.Karachentsov.jpg|ניקולאי קרצ׳נצוב
Grave of Sergei Mavrodi.jpg|סרגיי מברודי
Grave of Valeri Vasiliev.jpg|ולרי וסילייב
Grave of Valentin Yudashkin.jpg|ולנטין יודשקין
</gallery>

==קישורים חיצוניים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
טרויקורובסקויה